**Webasto Contract-cadru de furnizare**

**(varianta: martie 2018)**

între

1. **[Societatea semnatară de contract Webasto]**,

[Adresa],

 – „**Webasto**“ –,

și

2. **[Furnizor]**,

[Adresa],

– „**Furnizor**“ –,

– Webasto și furnizorul sunt denumiți în mod individual „**Parte/Partea**“ și împreună și „**Părți/Părțile**“ –.

1. Atâta vreme cât nu se convine altfel în scris, acest contract-cadru de furnizare („**Contract**“) reglementează condițiile referitoare la producția, achiziția, livrarea, prestarea de servicii și/sau cumpărarea de produse de orice fel, în mod special de prototipuri, părți/elemente, piese de schimb, componente, agregate, substanțe, materiale, drepturi, servicii și/sau sisteme, inclusiv software-urile incluse în acestea sau corelate cu acestea, precum și documentația aferentă și codurile sursă și obiect ale acestor software-uri (denumite împreună „**obiecte livrabile/furnituri**“), care sunt achiziționate de către Webasto de la furnizor („**furnizor**), în scopul fabricării de produse pentru Webasto și/sau pentru derularea activității comerciale a Webasto. Părțile stipulează ca comenzile, programele de livrare și recepțiile de obiecte livrabile sau furnituri să se deruleze în mod exclusiv în concordanță cu condițiile acestui contract și că trimiterile către alte condiții generale din ofertele sau recepțiile furnizorului nu sunt valabile.
2. Obiectele livrabile sau furniturile și prețurile acestora sunt definite prin intermediul comenzilor și programelor de livrare individuale, precum și prin intermediul unei **anexe** la prezentul contract, sub forma unei liste de părți componente și prețuri („**Listă părți componente și prețuri**“). Lista de părți componente și prețuri este actualizată și ajustată în mod continuu, de comun acord, de către cele două părți.
3. Companiile societăților afiliate grupului Webasto SE, în conformitate cu §§ 15 ff. din legea germană a societăților pe acțiuni (denumite în mod individual sau împreună și prin termenul „**Webasto**“ sau „**Grupul Webasto**“) sunt îndreptățite să acționeze și să prelucreze comenzi sau programe de livrare a obiectelor livrabile/furniturilor, în concordanță cu necesarul propriu, conform prevederilor acestui contract. Contractul de furnizare care decurge din respectiva comandă individuală sau din programul de livrare individual și din lista de părți componente și prețuri, care face trimitere la acestea, ia naștere așadar direct între furnizor și compania individuală a grupului Webasto („**contract de furnizare**“). Webasto și-a propus scopul ambițios de a achiziționa prin furnizor minim 80% din necesarul de obiecte livrabile/furnituri. Obligația de recepție este motivată în mod exclusiv prin comenzile și programele de livrare respective.
4. Furnizorul garantează că va avea la dispoziție suficiente capacități, pentru a realiza cantitățile planificate în documentația solicitării, plus o capacitate de rezervă de 20% pentru a putea deservi comenzile, respectiv pentru a putea respecta programele de livrare din cadrul cantităților planificate și a capacității de rezervă.
5. Prețurile sunt valabile pe perioada de valabilitate stabilită în lista de piese componente și prețuri. Prețurile care nu au o perioadă de valabilitate explicită, sunt valabile pe toată durata de derulare a prezentului contract. Webasto și furnizorul se străduiesc să stabilească prețuri noi în timp util/din vreme, înainte de expirarea perioadei de valabilitate. Dacă nu se ajunge la un consens referitor la un anumit preț, înainte de expirarea perioadei de valabilitate, se prelungește valabilitatea condițiilor existente la momentul respectiv pentru o perioadă de un (1) an.
6. Prezentul contract intră în vigoare cu efect imediat la începutul lui xx.xx.200x și are o durată fixă de derulare de cinci (5) ani. Durata fixă de derulare a acestui contract se prelungește în mod automat pentru încă doi (2) ani, iar această perioadă de prelungire se prelungește la rândul ei, de asemenea în mod automat, pentru încă doi (2) ani, dacă una dintre cele două părți nu declară în scris cu douăsprezece (12) luni înainte de expirarea respectivei durate de derulare că nu mai dorește să continue contractul de față. Durata de derulare a contractelor de furnizare individuale nu este atinsă sau afectată de aceste aspecte.
7. Părțile sunt de acord că menținerea capacității concurențiale a mărfurilor este de o importanță esențială pentru relația de furnizare. „Capacitatea concurențială a mărfurilor“ presupune că obiectele livrabile/furniturile corespund din punct de vedere al prețurilor, al calității și capacității inovatoare a produselor, mărfurilor și/sau serviciilor similare ale concurenților de piață. Dacă companiei Webasto i se oferă produse, mărfuri și/sau servicii în condiții concurențiale similare, Webasto informează furnizorul în scris despre acest fapt și îi conferă acestuia un termen limită adecvat, pentru a putea reconstitui capacitatea concurențială a obiectelor livrabile/a furniturilor. Furnizorul elaborează în acest sens neîntârziat un catalog de măsuri în vederea reconstituirii și reîntregirii capacității concurențiale, pe care îl pune la dispoziție companiei Webasto, împreună cu o ofertă revizuită și corectată. Dacă Webasto acceptă oferta de reîntregire a capacității concurențiale în formula corectată, contractul de furnizare de până la momentul respectiv va fi continuat în condițiile modificate și furnizorul trebuie să asigure și să implementeze măsurile convenite privitoare la reconstituirea și reîntregirea capacității concurențiale a furniturilor în termenul adecvat stabilit de Webasto. Obligația de menținere a capacității concurențiale este o obligație esențială a acestui contract. În caz de violare/neîndeplinire a contractului, Webasto poate să solicite o ajustare a acestuia sau îl poate rezilia în ansamblul său sau doar părți ale acestuia, pe motive bine întemeiate.
8. O parte componentă esențială a acestui contract și a tuturor contractelor de furnizare încheiate în baza acestui contract și/sau în corelare cu acesta, o reprezintă CGA referitoare la producția, achiziția, livrarea, prestarea de servicii și/sau cumpărarea de furnituri („**CGA Webasto**“), a căror componentă integrală o reprezintă documentul Condițiile Generale de Afaceri privind Utilajele/Uneltele („**CGA Webasto Utilaje/Unelte**“) și directiva de calitate – actualizată și valabilă – pentru furnizori („**QW1**“), și Acordul privitor la asigurarea garanției a grupului Webasto (în forma valabilă la momentul respectiv), ce pot fi accesate și lecturate la adresa <https://www.webasto-group.com/en/the-company/supplier-portal/>.
9. Atâta vreme cât nu se prevede altfel în mod expres și explicit, acest contract, precum și contractul de furnizare, inclusiv CGA Webasto și Acordul privitor la asigurarea garanției a grupului Webasto, se supun jurisprudenței statului (sau țării/sau landului federal) în care își are sediul comercial societatea Webasto care a inițiat comanda. Prevederile Convenției Națiunilor Unite referitoare la contractele de achiziție de mărfuri la nivel internațional și reglementările privitoare la situațiile de coliziune din dreptul privat internațional, sunt excluse în mod expres și explicit. Webasto și furnizorul se declară de acord ca toate litigiile referitoare la un contract de furnizare să fie rezolvate în mod exclusiv sub competența jurisdicțională a instanțelor de judecată unde își are sediul comercial societatea Webasto care a lansat comanda. În plus, societatea Webasto care a lansat comanda mai este îndreptățită și să depună plângere în instanță împotriva furnizorului la instanțele de judecată competente în entitatea teritorială în care furnizorul își are sediul comercial.
10. Dacă anumite prevederi individuale din acest contract devin ineficiente sau nu pot fi implementate, fie în ansamblul lor sau doar parțial, nu se aduce atingere valabilității nici uneia din celelalte prevederi contractuale. Același lucru este valabil și pentru situația în care, după încheierea acestui contract, rezultă o lacună care presupune adoptarea unor amendamente. În locul prevederilor devenite ineficiente sau a completării lacunelor contractuale, părțile se obligă să convină asupra unui acord, care – în măsura posibilităților legislative – să se apropie cât de mult cu putință, din perspectiva eficienței comerciale/al rentabilității, de ceea ce au urmărit inițial părțile prin prevederile devenite ineficiente sau impracticabile sau – în cazul lacunelor contractuale, care presupun aducerea de amendamente sau completări – să clarifice ce ar fi putut urmări părțile inițial, în sensul și scopul acestui contact, în măsura în care ar fi fost luat în considerare de la bun început respectivul punct, care s-a dovedit a necesita reglementări suplimentare.

pentru Webasto:

|  |  |  |  |  |
| --- | --- | --- | --- | --- |
|  |  |  |  |  |
| (Locul) |  | (Data) |  | (Semnătura) |

pentru furnizor:

|  |  |  |  |  |
| --- | --- | --- | --- | --- |
|  |  |  |  |  |
| (Locul) |  | (Data) |  | (Semnătura) |